Diari Oficial de la Generalitat Valenciana


Sumari del DOGV 1646, del 21-10-1991 (1991/822941)

DECRET 185/1991, de 15 d'octubre, del Consell de la Generalitat Valenciana, pel qual es determina el calendari laboral d'aplicació en l'àmbit de la Comunitat Valenciana per a l'any :1992.
-------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/10/15/185/dof/vci/html**

### Dades del document

Número de DOGV
:   1646

Data del DOGV
:   21-10-1991

Secció del DOGV
:   DISPOSICIONS GENERALS

Número del document
:   1991/822941


Data del document
:   15-10-1991

Organisme emissor
:   Conselleria de Treball i Afers Socials

Tipus de document
:   Decret

Decret 185/1991, de 15 d'octubre, del Consell de la Generalitat Valenciana, pel qual determina el calendari laboral d'aplicació en l'àmbit de la Comunitat Valenciana per a l'any 1992.  
L'article 45 del Reial Decret 2001/1983, de 28 de juliol, segons la redacció derivada del Reial Decret 1346/1989, de 3 de novembre, regula, d'acord amb l'article 37.2 de l?Estatut dels Treballadors, la determinació de les festes d'àmbit nacional que s'inclouran al calendari laboral de cada any, com a dies inhàbils a efectes laborals, retribuïts i no recuperables.  
Així mateix, el número tres de l'article 45 del Reial Decret 2001/1983 estableix la previsió per la qual les comunitats autònomes podran optar entre la celebració de la festa de Sant Josep o la de Sant Jaume en llur territori corresponent, i a més podran substituir les festes indicades a l'apartat d) del número u d'aquest article per altres que, per tradició, els siguen pròpies.  
Per raó del que estableix la disposició invocada s'ha considerat escaient optar per la celebració del dia 19 de març (Sant Josep) i establir el dia 16 de abril (Dijous Sant), 20 d'abril (Dilluns de 'Pasqua) i 9 d'octubre (Dia de la Comunitat Valenciana) com a festius, atesa la gran significació i rellevància que aquestos posseeixen a la Comunitat Valenciana, i permetre d'aquesta manera gaudir de dotze festes laborables a l?àmbit de la Comunitat Valenciana, a més de les dues festes laborals de caràcter local, la determinació de les quals s'atendrà al que disposa l'article 46 del Reial Decret 2001/1983.  
D'altra banda el Consell Valencià de Relacions Laborals en sessió de 27 de setembre de 1991 acordà, per unanimitat, informar favorablement sobre la proposta de calendari laboral que preveu el present decret.  
En atenció d'aquest motius, a proposta del Conseller de Treball i Afers Socials i amb la deliberació prèvia del Govern Valencià en la reunió del dia 15 d'octubre de 1991,  
DECRETE  
Article únic  
Atès el Reial Decret 2001/1983, de 28 de juliol, durant l'any 1992 i dins l'àmbit territorial de la Comunitat Valenciana, són declarats dies inhàbils a efectes laborals, retribuïts i no recuperables els següents:  
1 de gener: Any Nou.  
6 de gener: Epifania de Jesús.  
19 de març: Sant Josep.  
16 d'abril: Dijous Sant.  
17 d'abril: Divendres Sant.  
20 d'abril: Dilluns de Pasqua.  
1 de maig: Festa del Treball.  
15 d'agost: Assumpció de la Mare de Déu.  
9 d'octubre: Dia de la Comunitat Valenciana.  
12 d'octubre: Festa Nacional d'Espanya.  
8 de desembre: Inmaculada Concepció.  
25 de desembre: Nadal.  
València, 15 d'octubre de 1991.  
El President de la Generalitat Valenciana,   
JOAN LERMA I BLASCO  
El Conseller de Treball i Afers Socials,   
MARTIN SEVIILA JIMENEZ


Còpia Permalink ELI